I denne boken viser hun blant annet hvor flink hun er i emnet «eliksirer», da hun brygger en polyksir for å prøve å finne ut om Draco Malfang vet hvem Smygards arving er – noe han til slutt innrømmer å vite. Hun identifiserer også skapningen som holder til i Mysteriekammeret, selv om hun blir forsteinet før hun kan gi informasjonen videre til Harry og Ronny. På grunn av denne forsteiningen foregår mye av handlingen i bokens siste del uten Hermine.